# name
Diagnosi de la mobilitat als centres de la Universitat de Barcelona al Campus Diagonal - Portal del Coneixement (2018)

# metadata.dc.contributor.author[].value
Universitat de Barcelona. Oficina de Seguretat, Salut i Medi Ambient

# metadata.dc.description.abstract[].value
La Universitat de Barcelona està compromesa en aconseguir una mobilitat cada vegada més sostenible per
accedir als seus centres. Una mostra d’aquest compromís institucional és el Pla de sostenibilitat 2012 – 2018
de la Universitat de Barcelona, que va ser aprovat pel Claustre el juliol del 2012, i està estructurat en 10 línies
estratègiques. En concret, la línia 3 està dedicada a la Mobilitat, l’activitat que genera més impacte ambiental
a la institució.
Amb l’objectiu d’aconseguir una mobilitat més sostenible, dins de la línia de Mobilitat del Pla de Sostenibilitat
es van incloure les accions LE-3.63 (Dur a terme enquestes periòdiques de mobilitat als centres, i difondre’n
els resultats), i LE-3.11 (Dur a terme les diagnosis de mobilitat a tots els centres). Els resultats que se
n’obtenen permeten conèixer com es desplacen les persones treballadores i l’alumnat de tots els centres de la
Universitat de Barcelona i analitzar com evoluciona el seu perfil de mobilitat al llarg dels anys.
Al Campus Diagonal – Portal del Coneixement s’han realitzat, previ a aquest document, dues diagnosis de
mobilitat, una el 2010 i l’altra el 2013, a partir de les enquestes de mobilitat realitzades aquells anys.
A més, es va realitzar el 2016 un estudi sobre la Qualitat del viari al Campus Diagonal – Portal del
Coneixement per avaluar l’estat de les voreres i els vials que donen accés a peu al Campus.
El present document està dividit en dos grans apartats. El primer (capítol 2) realitza una anàlisi de l’oferta
d’accessibilitat al Campus Diagonal – Portal del Coneixement comparant les diferències que hi ha hagut en
l’oferta del transport actiu, transport públic, i transport privat motoritzat des de l’última diagnosi realitzada l’any
2013 fins a la data de realització de l’enquesta de mobilitat a inicis del 2018. El segon apartat (a partir del
capítol 3) realitza una anàlisi de la demanda de l’accessibilitat a partir dels resultats obtinguts a l’enquesta de
mobilitat.

# metadata.dc.publisher[].value
Universitat de Barcelona. Oficina de Seguretat, Salut i Medi Ambient

# metadata.dc.rights[].value
cc by-nc-nd (c) Universitat de Barcelona. Oficina de Seguretat, Salut i Medi Ambient, 2019

# metadata.dc.title[].value
Diagnosi de la mobilitat als centres de la Universitat de Barcelona al Campus Diagonal - Portal del Coneixement (2018)